ПРВИ УЧЕНИК

Бајка „Из Ја-Града у Ти-Град“ жели да нам објасни Христове речи записане у Светом Писму које кажу: „Љуби ближњег свог као себе самог“ и „све што не желиш да теби чине људи немој онда ни ти њима то чинити!“

Бајка жели да постави мене као самог појединца насупрот потреба других људи или другара.

Ја Град је град у којем живе људи са својим себичним жељама и захтевима. (Погледајмо сада на слици како то изгледа на слајду број 3). Ти људи желе да су увек први, најбољи, не дају ништа другима, не деле.... те особине прерастају у МАНЕ- које у ствари нису добре за нас и за људе са којим живимо.

Записати у горњем десном углу табле: Ја-Град – људи са жељама и манама.

ДРУГИ УЧЕНИК

Ти-Град представља људе који живе у заједници. Живе у слози и желе свима да помогну. Њихове особине, као што су извињење, уступање места другима, жеља да се помогне...прерастају у ВРЛИНЕ. Врлине, као позитивна страна, иду на корист и нама и другим људима са којим живимо.

Ова бајка описује дечака који се налази на средини и пита се: да ли да изабере мане или да се окрене ка врлинама. Као и тај дечак, свако од нас има те особине и сами се трудимо да она добра страна у нама превлада и да поступамо исправно. Погледајмо слајд 4 и 5.

НАЈВАЖНИЈЕ ЈЕ ДА САДА УПАМТИТЕ ШТА ЋУ ВАМ РЕЋИ! Главни јунаци ове бајке имају имена својих особина, било да су то врлине или мане. Та имена описују њих.

Већ можете да замислите у чему је разлика ова два града!

ЗАПИШИ НА ТАБЛИ У ГОРЊЕМ ЛЕВОМ УГЛУ- Ти Град- људи са врлинама.

ТРЕЋИ УЧЕНИК

Главни јунак, истраживач ове бајке је дечак ПРКОС. Он живи у Ја граду. Пун је себе, себичан је, све жели за себе. Можемо да замислимо какви су остли људи.

На слајду број шест можемо погледати имена људи у ова два града! (следи мала пауза док се то гледа)-прочитај шта пише на слајду.

Погледајмо и слајд број седам и прочитајмо шта пише. Касније ћемо објаснити шта значе њихова имена.

БАЈКА СЕ ДЕЛИ НА ТРИ ДЕЛА:

ПРВИ ДЕО: описује стање људи у ЈА-ГРАДУ

ДРУГИ ДЕО: описује Пркоса који по први пут излази из овог града и упознаје људе у ТИ-ГРАДУ

ТРЕЋИ ДЕО: описује Пркоса који се враћа у свој ЈА ГРАД. ПОГЛЕДАЈМО СЛАЈД 11.

Питамо се - да ли ће дечак Пркос постати добар, да ли ће престати да буде себичан и да ли ће научити да живи у заједници са другим људима где се све дели, где се свако поштује и где се увек помаже.

ЧЕТВРТИ УЧЕНИК

ЈА-ГРАД је веома уређен. У кристалној Палати је краљица Горда. Њено име описује какву су овде становници. Можемо погледати слајд 13.

Људи у овом граду се увек 1) СВАЂАЈУ, 2) МИСЛЕ ДА СУ УВЕК У ПРАВУ И УВЕК СЕ ЉУТЕ И ПОД 3) ВИД И ПОГЛЕД ИМ ЈЕ ЗАМАГЉЕН. Погледајмо још једном имена становника ЈА ГРАДА на слајду број 6.

Пркос је сасвим сличајно на крају свог родног града срео девојчицу која га је саслушала и била је врло расположена. За њега је то било нешто ново. Њено име је чак другачије од осталих имена, а реч је о ВЕДРАНИ. Погледајмо слајд- 8. Ведрана је САСЛУШАЛА ПАЖЉИВО ПРКОСА.

Сада Пркос види да постоји и другачији начин живота и жели то да **истражи** и да види какви су ти људи са ВРЛИНАМА који живе у неком другом граду. Чуо је да постоји Ти Град.

Крљица Горда уз свечани пријем даје дозволу Пркосу да истражи и упозна ТИ-ГРАД, и каже му да увек и било где истиче ја па ја и само ја и да гласно говори прво ја! Без њене дозволе не би могао ништа да уради, зато је и слуша.

Питамо се: да ли ће Пркос на том путовању увидети да је себичност лоша особина и да ли ће сазнати да су веома важна осећања и потребе људи који живе са нама?

Погледајмо слајдове 12 и 15.

ПЕТИ УЧЕНИК

Пркос је кренуо на свој пут. Данима тражи и лута и у глави понавља речи- ја па ја и само ја. Али нигде нема тог ТИ-ГРАДА. Срећом срео је једног монаха, старца, који смирено седи и ништа не говори Пркосу, док Пркос захтева да сада и одмах добије правац и начин како да дође до ТИ-ГРАДА. Тек када се Пркос смирио и одморио, монах му је дао савет како да нађе ТИ-ГРАД који је најлепши град. У тај град се улази кроз мали пролаз, али само ако се смањи своје ја.

Чујте сада пажљиво- за разговор је потребан мир. Најбољи лек против љутње је ћутање. У налету љутње и беса можемо рећи многе ружне и непријатне речи. Прво што мора да уради да би нашао ТИ-ГРАД јесте да заборави краљичин савет који гласи како? И под два Пркос да би ушао у ТИ-Град мора да мисли о потребама и осећањима својих другара. Пркос мора да умањи своју себичност и тек онда ће успети да нађе свој циљ. Када буде имао лепе мисли и чинио добра дела успеће да нађе Ти Град.

Са овим саветима наставља пут. Када је имао ове лепе мисли пут би му био лак и брзо би корачао, а чим би почео да мисли колико је само он важан и супер, одмах је следила нека невоља, одмах би се спотакао или упао у неки поток. Једна жена му је помогла да устане, а њено име је Смирена. Погледајмо слајд 14.

Смирена је увела Пркоса у Ти Град кроз онај узани пролаз. Наравно њој се Пркос није ни захвалио. Касније ће сазнати ко је заправо она.

ШЕСТИ УЧЕНИК

У другом делу бајке говори се о Пркосу који упознаје становнике ТИ-ГРАДА Погледајмо слајд 16.

Чим је ушао видео је Ведрану. Сви њени другари су одмах прихватили Пркоса и показали му како се они играју заједно. Овде су се сви захвалили Богу што су упознали новог друга и што им је довео новог друга. Пркос је тада први пут чуо за Бога, да је он на небу и да свима помаже. Али Пркос не би био Пркос да се није хвалио и рекао да је сам без ичије помоћи нашао овај град. Није поменуо ни монаха а ни Смирену. Желео је одмах и сад да упозна и Бога и краљицу овог града. Дакле Пркос мора да научи прво лекцију, а то је да буде СТРПЉИВ И ДА САЧЕКА РЕД.

Погледајмо 16, 17, 18 и 19 и 20 слајд.

Пркос је упознао и све чланове Ведранине породице, Племенитог, Добру, Смиреног и Цветану.

Господин Стрпљиви је рекао својој породици да Пркоса морају да науче врлинама. Због тога на првом месту треба да му покажу и дају доста љубави. Тек када му покажу љубав он ће се променити и умањити своје ја. Тек тада ће стављати потребе других на прво место.

СЕДМИ УЧЕНИК

Пркос је у Ти Граду први пут видео децу која се играју са уживањем. Они се нису такмичили, галамили, гурали, надметали, већ су се РАДОВАЛИ ШТО СЕ ЗАЈЕДНО ИГРАЈУ. Оваквом начину игре научила их је њихова краљица. Она не живи у палати као краљица Горда, нити је себична. Њено име је СМИРЕНА. Она је помогла Пркосу да уђе у Ти Град. Заправо она и није била краљица која влада, она је у ствари била њихова учитељица. Пркосу је све то било чудно, како она не живи у кристалној палати и како могу да је виђају сваког дана. Чак овде не постоји никакво правило када се иде код краљице.

ПОГЛЕДАЈМО СВИ макету ова два града. Ја Град је у зидинама, људи и не знају да изађу из њега. Ти Град је скроман, али толико леп и пријатан да сви уживају у њему. Смирена не живи у палати, већ у скромној кући и дворишту пуног цвећа.

Прва лекција коју је Смирена рекла Пркосу гласи: „Добро би било да људима помажемо не очекујући нешто за узврат. Бог зна за добра дела која чинимо. И Бог нас због њих награђује онда када се најмање надамо. За многе лоше ствари које учиниш треба да се извиниш“.

Пркос је за сада чуо да: 1) постоји један Бог и да се Ведрана Њему моли сваког јутра;

2) да волимо једни друге;

3) да сачекамо смирено и сада да се извинимо ако некога увредимо.

4) научио је да не треба лагати.

Све је ово било ново за њега. Сада је уочио да у овом Ти Граду све је у супротности са Ја Градом. Најчудније му је било када му је другарица Ведрана рекла да: „Смисао игре јесте у томе да се сви заједно радујемо. Није нам важно ко ће да победи. Тако се не нервира онај ко изгуби, а онај ко побеђује не прави се важан.“

У Ти граду Пркос је сваког дана учио нешто ново.

ПРВИ УЧЕНИК (НАКОН СЕДМОГ УЧЕНИКА)

Пркос је све слушао шта су му причали и чему су га учили, али то никако да спроведеу дело. Тек када је за време игре својом себичношћу желео да будде први и због чега је Ведрана пала и веома се повредила, тада је схватио шта значи реч извини. Онда када је Ведрана заиста због Пркосове непажње доживела велику повреду, Пркос је први пут заплакао у свом животу. Први пут плаче јер воли и осећа бол. Први пут је осетио да су сузе влажне, први пут је видео да други поред њега имају осећања и да треба о њима да се бринемо и мислимо и први пут се искрено помолио Богу да помогне Ведрани. Сада је осетио колико је тужан када некога повреди и колико се радује када му неко опрости.

Након ове ситуације, Пркос је научио шта су праве вредности које постоје у Ти Граду.

Погледајмо слајд 21.

ДРУГИ УЧЕНИК

Пркос је научио у Ти Граду да себичност и није тако добра особина. Научио је да увек сачека, да размисли, да не буде љут и бесан. Научио је да дели са друговима и да се радује када други побеђују. Његов вид више није замагљен као на почетку приче. Сада све види јасније и много боље. Све што је чуо, видео и научио он жели да пренесе становницима Ја Града. У Ти Граду упознао је Бога који нам увек помаже, а од нас се очекује да се трудимо и радимо. Сазнао је шта су то ВРЛИНЕ.

Спреман је да се врати кући. Поздравио се са савима и био им је веома захвалан. Из града га је испратила и Смирена која га је и увела у овај град. У повратку срео је и монаха који се веома обрадовао што поново види Пркоса.

Пркос је монаху све испричао шта му се дешавало, кога је упознао....

ТРЕЋИ УЧЕНИК

У трећем делу књиге Пркос се поново вратио у свој град. Сви су га дочекали са одушевљењем, желећи да што више чују од њега. Како је истражио тај Ти Град, какви су људи и све редом.

Краљица Горда је сазвала ванредни скуп на коме ће се појавити сви становници и где ће Пркос рећи шта је видео. Пркос је целу ноћ размишљао како да каже да је Ја Град лажан, да у њему не постоје праве вредности, и да је истина у Ти Граду.

Када је свануло јутро Пркос се појавио пред масом народа и њиховом краљицом. Чак је добио златан орден. Сакупио је снаге и смирено је почео свој говор о необичном путовању. Причао је о љубави која побеђује себичност, која умањује наше ја. Причао је о скромности Смирене. Причао је о Богу који је свуда и све види. Рекао је истину о смањењу свог ја. Ко једном оде у Ти Град увек ће желети тамо да се врати.

Краљица Горда, била је толико бесна да је одлучила да протера Пркоса из овог града.

Пркос је живео у једној пећини у близини града. Многи људи су долазил код њега, а он им је причао о чудесном Ти Граду. Сви су сад желели да упознају Бога, да умање своје ја, да виде шта је са друге стране ових зидина. Другари су често долазили овде, па су многи дошли да живе код Пркоса. Људи су се мењали и желели да уђу у Ти Град. Многи су заборавили своје Ја захваљујући упорном Пркосу. Пркос је учио људе, саветовао и подстицао да крену.

Дошао је час поласка. Краљица Горда је била срећна што ће коначно ова група људи напустити њену територију.

У Ја Граду је остао Пркосов отац господин Охоли, он није хтео са њима. Пркосова дружина лако је стигла до Ти Града. Нови пријатељи су их сачекали са великим расположењем. Сви су се сместили у нове куће које су почели одмах да граде. Наравно, било је и оних људи који су дошли у Ти Град али нису успели да умање своје Ја и себичност па су се вратили у свој стари град.

Најпаметнија су она деца која одмалена открију Ти Град. Друже се са Ведраном и њеним пријатељима и поседујући Пркосову упорност, никада не би отишли из Ти Града.